Limbažos

**APSTIPRINĀTS**

ar Limbažu novada domes

30.06.2020. sēdes lēmumu

(protokols Nr.14, 35.§)

*GROZĪJUMI izdarīti ar*

*Limbažu novada domes 23.07.2020. sēdes lēmumu (protokols Nr.15, 41.§)*

**nolikums**

**par elektroenerģijas pieslēgumu nodalīšanu un jaunu pieslēgumu izveidi objektiem Limbažu novadā, kuros privātpersonas lieto valsts vai pašvaldības iestādes elektroenerģijas pieslēgumu**

**Nolikumā lietotie termini**

Šī nolikuma (turpmāk – Nolikums) izpratnē:

**Atbalstāmās izmaksas** – izmaksas, kuru segšanai Limbažu novada pašvaldība saskaņā ar Nolikumu var piešķirt līdzfinansējumu.

**Dzīvojamā māja** – ēka, kas nodota ekspluatācijā un saskaņā ar kadastrālās uzmērīšanas lietu ir dzīvojamā māja, tai piederīgās ēkas (būves), zeme, uz kuras tās atrodas, ja zeme kopā ar dzīvojamo māju veido vienotu nekustamo īpašumu, vai ēka, kas nodota ekspluatācijā un saskaņā ar kadastrālās uzmērīšanas lietu ir dzīvojamā māja, tai piederīgās ēkas (būves) un piesaistītais zemesgabals.

**Elektroenerģijas pieslēguma izbūvētājs** – AS “Sadales tīkls”, vienotais reģistrācijas Nr. 40003857687, kas nodrošina elektrotīkla uzturēšanu, elektroenerģijas sadali un piegādi.

**Pašvaldības līdzfinansējums** – Limbažu novada pašvaldības budžeta finanšu līdzekļu daļa dzīvojamo māju elektroenerģijas pieslēgumu nodalīšanai un jaunu pieslēgumu izveidei  objektiem Limbažu novadā, kuros privātpersonas lieto valsts vai pašvaldības iestādes  elektroenerģijas pieslēgumu.

**I. Vispārīgie jautājumi**

1. Nolikums nosaka kārtību, kādā Limbažu novada pašvaldība (turpmāk – Pašvaldība) piešķir līdzfinansējumu dzīvojamo māju elektroenerģijas pieslēgumu nodalīšanai un jaunu pieslēgumu izveidei objektiem Limbažu novadā, kuros privātpersonas lieto valsts vai pašvaldības iestādes elektroenerģijas pieslēgumu, kā arī līdzfinansējuma apmēru un tā piešķiršanas nosacījumus.
2. Pašvaldības līdzfinansējums dzīvojamo māju elektroenerģijas pieslēgumu nodalīšanai un jaunu pieslēgumu izveidei objektiem Limbažu novadā, kuros privātpersonas lieto valsts vai pašvaldības iestādes elektroenerģijas pieslēgumu tiek piešķirts Pašvaldības gadskārtējā budžetā paredzēto līdzekļu apmērā.

**II. Pretendentiem uz Pašvaldības līdzfinansējumu izvirzāmās prasības**

1. Līdzfinansējums var tikt piešķirts fizisko personu īpašumā esošo dzīvojamo māju elektroenerģijas pieslēgumu projektēšanai un izveidei, kuras atbilst šādiem nosacījumiem:
   1. atrodas Limbažu novada pašvaldības administratīvajā teritorijā;
   2. dzīvojamajai mājai nav izbūvēts patstāvīgs elektroenerģijas pieslēgums, bet tiek izmantots valsts vai pašvaldības iestādes  elektroenerģijas pieslēgums, izmantojot starpskaitītāju;
   3. dzīvojamās mājas īpašniekam nav parāds par elektroenerģiju un nekustamā īpašuma nodokļa parāds (pamatparāds un nokavējuma nauda) par attiecīgajā dzīvojamā mājā esošajām telpu grupām, dzīvojamajai mājai piesaistītajām palīgēkām vai dzīvojamajai mājai piesaistīto zemes gabalu attiecīgajā taksācijas gadā, kurā tiek iesniegts līdzfinansējuma pieprasījums.

**III. Atbalstāmās un neatbalstāmās izmaksas**

1. Dzīvojamajām mājām elektroenerģijas pieslēgumu izbūves atbalstāmās izmaksas ir šādas:
   1. elektroenerģijas pieslēguma projekta izstrāde saskaņā ar normatīvajiem aktiem;
   2. elektroenerģijas pieslēguma izbūve līdz sadalei, saskaņā ar izstrādāto projektu.
2. Neatbalstāmās izmaksas ir šādas:
   1. izmaksas, kas saistītas ar pieteikuma līdzfinansējuma saņemšanai sagatavošanu, t.sk. konsultāciju pakalpojumi;
   2. dzīvojamās mājas iekšējo tīklu projektēšana un izbūve;
   3. citas izmaksas, kas Nolikumā nav noteiktas kā atbalstāmās izmaksas.

**IV. Līdzfinansējuma apjoms un kārtība**

1. Pašvaldības līdzfinansējuma kopējais apjoms vienas dzīvojamās mājas elektroenerģijas pieslēguma izbūvei ir ne lielāks kā 70% (septiņdesmit procenti) no kopējām atbalstāmajām izmaksām un nepārsniedz 5000,00 EUR (pieci tūkstoši eiro un 00 centi).
2. Elektroenerģijas pieslēguma izbūvētāja līdzfinansējuma kopējais apjoms vienas dzīvojamās mājas elektroenerģijas pieslēguma izbūvei ir 50% (piecdesmit procenti) no pieslēguma izbūves izmaksām.
3. Dzīvojamās mājas īpašnieku, kas pretendē uz līdzfinansējumu, (turpmāk – pretendents) pašu finansējuma kopējais apjoms dzīvojamās mājas elektroenerģijas pieslēguma izbūvei nedrīkst būt mazāks kā 30 % (trīsdesmit procenti) no kopējām atbalstāmajām izmaksām.
4. Pašvaldības līdzfinansējuma saņēmējam dzīvojamās mājas elektroenerģijas pieslēguma izbūvinodrošina (tajā skaitā veic iepirkumu par būvdarbu veikšanu) Elektroenerģijas pieslēguma izbūvētājs.

*(grozījumi izdarīti ar Limbažu novada domes 23.07.2020. sēdes lēmumu (protokols Nr.15, 41.§)*

**V. Pieteikumu līdzfinansējuma saņemšanai iesniegšanas, reģistrācijas un**

**izskatīšanas kārtība**

1. Līdzfinansējuma saņemšanai pretendents iesniedz Pašvaldībai pieteikumu.
2. Pretendentu atbilstību Nolikuma prasībām izvērtē Pašvaldības Iepirkumu komisija (turpmāk – komisija) un viena mēneša laikā no pieteikuma saņemšanas dienas rakstiski paziņo pretendentam:
   1. par pieteikuma reģistrēšanu Pašvaldības līdzfinansējuma saņemšanai, ja pieteikums un tam pievienotie dokumenti atbilst Nolikuma prasībām;
   2. par atteikumu reģistrēt pieteikumu Pašvaldības līdzfinansējuma saņemšanai, ja pieteikums un tam pievienotie dokumenti neatbilst Nolikuma prasībām vai sniegtas nepatiesas ziņas.
3. Pieteikuma vērtēšana notiek reģistrācijas secībā.
4. Atbalstītajiem pieteikumiem tiek sagatavota kopējo attiecināmo izmaksu tāme, ko organizē Komisija.

*(grozījumi izdarīti ar Limbažu novada domes 23.07.2020. sēdes lēmumu (protokols Nr.15, 41.§)*

1. Ja visus ar jauna elektroenerģijas pieslēguma izbūvi saistītos izdevumus sedz Pretendents, tad:
   1. Pēc maksājumus apliecinošo dokumentu iesniegšanas un attiecināmo izmaksu tāmes sagatavošanas, Komisija sagatavo un iesniedz Pašvaldības domē (turpmāk tekstā – Dome) lēmumprojektu par Pašvaldības līdzfinansējuma piešķiršanu;
   2. Pēc Domes lēmuma pieņemšanas ar Pretendentu tiek slēgts līdzfinansējuma līgums;
   3. Viena mēneša laikā pēc Līguma noslēgšanas, Pašvaldībai jāieskaita Pretendenta norēķinu kontā Līgumā noteiktā attiecināmo izmaksu daļa.

*(grozījumi izdarīti ar Limbažu novada domes 23.07.2020. sēdes lēmumu (protokols Nr.15, 41.§)*

1. Ja ar jauna elektroenerģijas pieslēguma izbūvi saistītos izdevumus sedz Pašvaldība, tad:
   1. Pēc attiecināmo izmaksu tāmes sagatavošanas, Komisija sagatavo un iesniedz Pašvaldības domē (turpmāk tekstā – Dome) lēmumprojektu par Pašvaldības līdzfinansējuma piešķiršanu;
   2. Pēc Domes lēmuma pieņemšanas, Pretendents, Pašvaldība un Elektroenerģijas pieslēguma izbūvētājs slēdz trīspusēju līgumu (turpmāk tekstā – Līgums) par elektroenerģijas pieslēguma izbūvi, nosakot katras puses finansējuma apmēru;
   3. Viena mēneša laikā pēc Līguma noslēgšanas, Pretendentam jāieskaita Pašvaldības norēķinu kontā Līgumā noteiktā attiecināmo izmaksu daļa. Pēc tās saņemšanas, Pašvaldība organizē elektroenerģijas pieslēguma projekta izstrādi;
   4. Pēc projekta izstrādes, Elektroenerģijas pieslēguma izbūvētājs organizē pieslēguma izbūvi.

*(grozījumi izdarīti ar Limbažu novada domes 23.07.2020. sēdes lēmumu (protokols Nr.15, 41.§)*

1. Līdzfinansējumu dzīvojamo māju elektroenerģijas pieslēgumu nodalīšanai un jaunu pieslēgumu izveidei  objektiem Limbažu novadā, kuros privātpersonas lieto valsts vai pašvaldības iestādes  elektroenerģijas pieslēgumu, nepiešķir gadījumos, ja elektroenerģijas pieslēgumi jau ir izbūvēti un nodoti ekspluatācijā.

*(grozījumi izdarīti ar Limbažu novada domes 23.07.2020. sēdes lēmumu (protokols Nr.15, 41.§)*

1. Informācija par konkursa rezultātiem tiek publicēta Pašvaldības mājaslapā www.limbazi.lv un Pašvaldības informatīvajā izdevumā „Limbažu Novada Ziņas”.

**VI. Noslēguma jautājums**

1. Nolikums stājas spēkā 2020.gada 1.jūlijā.

Limbažu novada pašvaldības

Domes priekšsēdētājs /paraksts/ D.Zemmers